alexandrainst/scandi-wiki huggingface dataset:
Graeme Barker

Graeme W. W. Barker, FBA (født 23. oktober 1946) er en britisk arkeolog kjent for sitt arbeide innen italiensk bronsealder, Romerrikets okkupasjon av Libya og landskapsarkeologi.

Barker ble utdannet ved St John's College, Cambridge. Han begynte å undervise i arkeologi ved University of Sheffield i 1972, før han ble sjef for British School at Rome i 1984.

Graeme Barker ble i 1988 utnevnt til Arkeologiprofessor i Department of Archaeology ved University of Leicester, som ble til School of Archaeological Studies i 1990 og deretter til School of Archaeology and Ancient History i 2001. Barker ble valgt til Disney Professor of Archaeology ved University of Cambridge i 2004.

I 2005 vant Barker, sammen med Israel Finkelstein, Dan David-prisen. Han er også Fellow of the British Academy.

Referanser

Eksterne lenker 
 Graeme Barker's home page
 2005 Dan David Prize laureate
 University of Cambridge press release

Engelske arkeologer
Arkeologiprofessorer
Fellow of the British Academy‎
Disney Professor of Archaeology
Alumni fra University of Cambridge
Visé

Visé (nederlandsk: Wezet) er en kommune og by i provinsen Liège i Belgia. Kommunen består av seks delkommuner: Visé (Wezet), Lanaye (Ternaaien), Lixhe (Lieze), Richelle, Argenteau og Cheratte. Kommunen ligger langs begge sidene av elva Meuse (Maas) mellom Maastricht i Nederland og Liège i Belgia. I 2012 gikk den 2. etappen av sykkelrittet Tour de France fra Visé.

Referanser

Eksterne lenker 
 
 Byer og kommuner i Belgia

Kommuner i provinsen Liège
Byer i Belgia
Clio (Alabama)

Clio er en småby i Alabama i USA. Clio ligger sørvest i Barbour County, og omfatter et areal på 26,1 km². Clio ligger 11 km vest for Blue Springs State Park, 48 km vest for Eufaula og 120 km sørvest for Colombus i Georgia.

Ved folketellingen i 2010 hadde Clio 1 399 innbyggere, en nedgang fra 2 206 innbyggere i 2000. I 2000 levde ca. 30 % av familiene og 40,5 % av innbyggerne i Clio under fattigdomsgrensen. Innbyggerne var overveiende av afroamerikansk (57 %), europeisk (37 %) og latinamerikansk (3 %) opprinnelse. Tradisjonelt har jordbruket vært fremste næringsvei. På 2000-tallet er flesteparten sysselsatt innen industri, varehandel, transport og offentlig tjenesteyting.

Kjente personer fra Clio 
Elton Bryson Stephens, gründer i EBSCO Industries
Don Sutton, baseballspiller
George Wallace, politiker

Referanser 

Byer i Barbour County i Alabama
Byer i Alabama
Vitenskapsåret 2013

Vitenskapsåret 2013 er en oversikt over hendelser, prisvinnere, fødte og avdøde personer med tilknytning til vitenskap i 2013.

Hendelser etter tidslinje

Hendelser per fagfelt

Astronomi og romfart

Medisin

Meteorologi

Paleontologi

Nylig navngitte fugler

Nylig navngitte placentale pattedyr

Priser og utmerkelser

Dødsfall 

|-
|rowspan=2|Januar |||6. || Paul Grundy ||  || bygningsingeniør ||align=center|77 ||align=center|1935 ||

|-
|28. || Xu Liangying ||  || fysiker ||align=center|92 ||align=center|1920 || 

|November || 19. || Frederick Sanger ||  || biokjemiker og mottaker av to nobelpriser i kjemi ||align=center|95 ||align=center|1918 ||  
|}

Referanser

Eksterne lenker
Théophile Corret de la Tour d’Auvergne

Théophile-Malo de La Tour d'Auvergne-Corret (født 23. november 1743 i Carhaix-Plouguer i Frankrike, død 27. juni 1800 i Oberhausen i Bayern) var en fransk militæroffiser. Han var også en antikvar som introduserte ordene «dolmen» (dysse) og «menhir» (bautastein) til alminnelig bruk innen arkeologien.

La Tour tilhørte ved den franske revolusjonens utbrudd den kongelige armeen, men nektet å emigrere og utmerket seg i revolusjonsarmeen ved flere anledninger med sin tapperhet. I 1797 gikk La Tour av, men gikk inn i tjeneste i stedet for den siste sønnen til en venn, som allerede hadde mistet tre sønner i krigen. Napoléon Bonaparte ga ham en æressabel og tittelen: Den republikanske armeens første grenader. La Tour falt i slaget ved Oberhausen i spissen for sine grenaderer.

Referanser

Eksterne lenker 
 

Franske offiserer
Franske arkeologer
Personer fra  Carhaix-Plouguer
Fødsler i 1743
Dødsfall i 1800
Chang Jiang-deltaet

Chang Jiang-deltaet (kinesisk: 长江三角洲, pinyin: Cháng Jiāng Sānjiǎozhōu) er betegnelsen på et noe varierende definert område langs den kinesiske elva Chang Jiangs nederste løp og munning. 

Det omfatter i alle tilfeller byprovinsen Shanghai, den sørlige del av provinsen Jiangsu og aller nordligste del av provinsen Zhejiang. Selve elven har ikke lenger noe egentlig elvedelta å snakke om. Men det ligger noen større og mindre øyer i elvemunningen som splitter opp elveløpet i tre, og for mange hundre år siden var det en rekke mindre deltaelver ned til kysten som tiden er blitt borte eller blitt temmet og inkorporert i kanalsystemer. 

Regionen har over 100 milliober innbyggere. Det er verdens største urbaniserte storområde, med mektige millionbyer som blant annet Shanghai, Nanjing, Suzhou, Wuxi, Changzhou og Nantong. I en mer utvidet forstand tilregnes også byer som Hangzhou og til og med Ningbo.

Nanjing var i flere perioder Kinas hovedstad. Jordbruket i området har alltid vært meget rikt. Området har vært meget sentralt i kinesisk historie.

Eksterne lenker 
 
 Growth cools in Yangtze River region 
 PBS.org, Journey to Planet Earth, Yangtze River Delta, China 
 United Nations Economic and Social Commission for Asia and the Pacific (UNESCAP)
 Economic profile for the Yangtze River Delta
 

Chang Jiangs vassdragsområde
Delta (landform)
Anita Stenberg

Anita Yvonne Stenberg (født 1992 i Drammen) er en norsk banesyklist som konkurrerer for IK Hero og Amager Cyklering (dansk klubb). Hun har deltatt i U23 EM på bane i poengløp og omnium Portugal i 2012 og 2013, hvor hun fikk hhv. 16.- og 11.-plass i 2012, samt 11.- og 9.-plass i 2013.

Hun tok bronse i poengløp under VM i banesykling 2020 og tok dermed Norges første VM-medalje i banesykling siden 1995. 

Stenberg deltok for Norge under Sommer-OL 2020 der hun kom på 5.-plass i omnium.

Stenberg tok gull i Scratch under EM i banesykling 2022.

Medaljer i norske mesterskap 
Hun har tatt i alt 35 NM-gull for senior i banesykling.

Referanser

Kilder 
 Norges Cykleforbund (12.01.2014): Resultater fra bane NM dag 2 og 3
 procycling.no (13.02.2016): Flere rekordløp under bane-NM
 Norges Cykleforbund (23.02.2016): NM i Banesykling dag 3
 Norges Cykleforbund (11.10.2017): Anita Stenberg med 8 NM-gull i Odense
 Norges Cykleforbund (19.10.2018): Rapport fra NM Bane i Odense

Eksterne lenker 
 
 Anita Yvonne Stenberg hos Merida RittRanking

Norske syklister
Banesyklister
Norgesmestere i banesykling
Personer fra Drammen kommune
Deltakere for Norge under Sommer-OL 2020
Syklister under Sommer-OL 2020
Likklede

Likklede, liklaken, liksvøp eller dødninglin, er et tøystykke som blir svøpt rundt en død person eller lagt over en likkiste.

I Norden var det før reformasjonen på 1530-tallet vanlig å vaske likene og svøpe dem inn i laken som små barn før de ble lagt på båren og stedt til hvile. Dette var en katolsk skikk som fulgte jødiske tradisjoner slik de er omtalt i Bibelen. Den protestantiske kirken forandret dette: de gjenlevende skulle isteden hedre de avdøde for det livet de hadde levd og likene fikk derfor isteden festlige og høytidelige likklær. Plaggene kunne være vanlige stasklær eller spesialsydde likskjorter («likbu»), hoser, luer og annet.

Likkledet i Torino (Sidone di Torino) var lenge ansett som liksvøpet etter Jesus Kristus. Det skal være kjent fra midten av 1300-tallet. Kledet er av lin, måler 436 × 110 cm og blir oppbevart i kapellet ved Johannes Døperens Katedral i Torino i Italia. Tøystykket er påført et svakt, negativt avtrykk av fram- og baksida av en mannskropp med merker etter sår som stemmer med Bibelens fortellinger om skadene som Jesus skal ha fått før og under korsfestelsen. Vitenskapelige og praktiske prøver har imidlertid vist at likkledet er en forfalskning fra seinmiddelalderen. Likevel er lakenet fortsatt en av de viktigste relikviene for katolikker og andre som tror bildet har oppstått på mirakuløst vis.

Se også
 Likkledet i Torino
 Balsamering

Referanser

Eksterne lenker
 
 

Skikker omkring døden
Gauri Khan

Gauri Khan (født Gauri Chibber 8. oktober 1970 i New Delhi i India) er en indisk filmprodusent og interiørarkitekt. Hun grunnla filmselskapetn Red Chillies Entertainment sammen med sin ektemann Bollywood-stjernen Shah Rukh Khan. De har til sammen tre barn, Aryan Khan (1997), Suhana Khan (2000) og AbRam Khan (2013) via surrogatmor. 

Hun var produsent av Farah Khans regidebut, Main Hoon Na.

Filmografi

Referanser

Eksterne lenker 
 

Indiske filmprodusenter
Personer fra Delhi
Farah Khan

Farah Khan (født 9. januar 1965) er en indisk regissør, produsent, skuespiller og koreograf. Hun er best kjent for sin koreografi i Bollywood.

Filmografi

Produsent 

 2010 Tees Maar Khan
 2012 Joker
 2014 Happy New Year

Regissør 
 2004 Main Hoon Na
 2007 Om Shanti Om
 2010 Tees Maar Khan
 2014 Happy New Year

Manusforfatter 
 2004 Main Hoon Na	
 2007 Om Shanti Om	
 2014 Happy New Year

Referanser

Eksterne lenker 
 

Indiske filmprodusenter
Indiske regissører
Koreografer
Personer fra Mumbai
Glitre stadion

Glitre stadion er en idrettsplass i Gol, Buskerud for blant annet fotball, friidrett, skøyter, tidligere også blitt brukt til bandy i noen få sesonger.

Arrangementer 

På stadion er det blitt arrangert flere mesterskap:
Norske mesterskap i hurtigløp på skøyter
 Allround-NM på skøyter 1991 – 2. dag for herrer ble flyttet til Gol fra Hol stadion. Damene fikk fullført sitt mesterskap på Hol.
 Sprint-NM på skøyter 1996
 Allround-NM på skøyter 2009
 Enkeltdistanse-NM på skøyter 2009 på 5 000 m for damer og 10 000 m for herrer som ble gjennomført i forbindelse med allround-NM samme sesong.
 Sprint-NM på skøyter 2014 for både junior og senior, damer og herrer
 Junior Allround-NM på skøyter 2003
Mesterskap som ble flyttet til andre baner eller avlyst
 Junior Enkeltdistanse-NM på skøyter 1990 (ble flyttet til Skien isstadion)
 Junior Enkeltdistanse-NM på skøyter 1997 (ble avlyst)

I tillegg har det også vært en skøytelandskamp i hurtigløp på skøyter her, for herrer senior, Norge mot Sverige i desember 1973.

Andre typer stevner som har blitt arrangert her er:
 Flere Norgescupløp på skøyter
 Kretsmesterskap på skøyter

Referanser

Litteratur

Eksterne lenker 
 Anleggsenheter på Glitre stadion på kkd-http01.osl.basefarm.net
 
 
  Profil på www.effesport.nl
 Idrett og friluftsliv med Glitre stadion på www.gol.kommune.no
Bilder og video
 Webkamera med oppdatert stillbilde mot arenaen 300m unna på golinfo.no
 Videoreportasje fra Norgescupløp på skøyter på hallingdolen.no/section/Video/ Publisert 20. februar 2012.

Fotballstadioner i Norge
Skøytearenaer i Norge
Friidrettsarenaer i Norge
Idrettsanlegg i Viken
Sport i Gol
Artikler i skøytesportprosjektet
Byggverk fullført i 1946
Byggverk i Gol
Filosofiåret 1849

Filosofiåret 1849 er en oversikt over hendelser, utgivelser og personer med tilknytning til filosofi i 1849.

Hendelser

Publiseringer

Fødsler 
1. mai – Friedrich Kirchner, tysk filosof, filosofi- og litteraturhistoriker, teolog og pedagog (51, død 1900)
29. juli – Max Nordau, østerriksk forfatter, filosof, og zionistleder (død 1923)
21. november – Paul Rée, tysk filosof og forfatter (død 1901)
22. november – Fritz Mauthner, tysk filosof og forfatter (død 1923)
Muhammad Abduh, egyptisk jurist, religiøs lærd og liberal reformerer av islam og regnes som grunnleggeren av den islamske modernismen (død 1905)

Dødsfall 

 22. januar – August Wilhelm Neuber, tysk lege, poet og filosof (67, født 1781)
 7. april – Friedrich Wilhelm Rettberg, tysk evangelisk teolog, filosof og kirkehistoriker (født 1805)
 10. juni – Georg Friedrich Pohl, tysk naturvitenskapsmann og naturfilosof	(61, født 1788)
 9. august – Friedrich Neff, tysk jurist, filosof og revolusjonær (født 1821)
 3. september – Ernst von Feuchtersleben, østerriksk populærfilosof, lege, lyriker og essayist (43, født 1806)
 6. september – Andreas Joseph Hofmann, tysk filosof og revolusjonær (97, født 1752) 
 20. desember – William Miller, teolog og filosof fra USA (født 1782)

Se også 
Filosofi på 1800-tallet

Referanser
Filosofiåret 1848

Filosofiåret 1848 er en oversikt over hendelser, utgivelser og personer med tilknytning til filosofi i 1848.

Hendelser

Publiseringer

Fødsler 
15. januar – Raphael von Koeber, tyskrussisk filosof og musiker (død 1923)
20. april – Kurd Lasswitz, tysk forfatter og filosof (død 1910)
21. april – Carl Stumpf, tysk filosof og psykolog (død 1936)
11. mai – Wilhelm Windelband, tysk filosof (død 1915)
18. mai – Hermann Diels, tysk klassisk filolog og filosofihistoriker (død 1922)
15. juli – Vilfredo Pareto, italiensk sosiolog, økonom og moralfilosof (død 1923)
8. november – Gottlob Frege, tysk matematiker, logiker og filosof (død 1925)
Sun Yirang, kinesisk filolog og lingvist (død 1908)
Urbano González Serrano, spansk filosof, psykolog, pedagog og litteraturkritiker (død 1904)

Dødsfall 
7. juni – Vissarion Belinskij, russisk litteraturkritiker, publisist, lingvist og filosof (født 1811)
9. juli - Jaime Balmes, spansk filosof og prest (født 1810)
18. desember – Bernhard Bolzano, tsjekkisk matematiker, teolog, filosof og logiker (født 1781)

Se også 
Filosofi på 1800-tallet

Referanser
The Amnesic Incognito Live System

The Amnesic Incognito Live System eller Tails er en Debian-basert Linux-distribusjon som har som mål å bevare personvern og anonymitet. Systemet er konstruert for å kjøres fra en Live-CD eller minnepinne og til å ikke etterlate noen spor på maskinen det benyttes på med mindre brukeren eksplisitt ber om det. Alle utgående tilkoblinger tvinges til å gå gjennom Tor, og alle direkte (ikke-anonyme) tilkoblinger blokkeres.

Referanser

Eksterne lenker 

 

Debianderivater
Linuxdistribusjoner lansert i 2009
Mandarinsaft

Mandarinsaft er et band fra Trondheim som spiller musikk for barn (og voksne) i alle aldre. Gruppa består av Even Moen Jenssen fra Namsos/Overhalla og Bendik Ulla fra Molde. Bandet startet i 2010, og den selvtitulerte førsteplata ble utgitt i juni 2011. Plata var dedisert til en gruppe barn i en barnehage i Trondheim, som levde seg inn i en magisk fantasiverden og var med å skape alle karakterene i de forskjellige låtene.

Mandarinsaft har mottatt støtte fra Kulturrådet for virksomheten sin og har siden 2011 gitt ut seks album og spilt over tusen konserter. Plata På vei te en venn ble utgitt på Øra Fonogram 29. juni 2018, et album som ble nominert til Spellemannprisen 2018 i klassen barnemusikk. 7. oktober 2022 ga bandet ut albumet Puteslott.

Diskografi 
 2022: Puteslott
 2018: På vei te en venn
 2014: I verdens hemmelige hage
 2012: Den magiske juledrikken
 2011: Under månen
 2011: Mandarinsaft

Nåværende bandmedlemmer 
 Bendik Ulla - vokal, gitar, piano
 Even Moen Jenssen - vokal, gitar, trommer
 Johannes Rosmo Kuvås - bass
 Anders Brønstad - gitar

Tidligere bandmedlemmer 
 Bjarne Lutnæs Olafsen, trommer
 Tom André Hånsnar, bass
 Pål Mathias Nødseth, gitar
Kristoffer Finnanger Lysgård, gitar

Gjesteartister 
Gjennom seks utgivelser har følgende gjester vært med:
 Daniel Herskedal
 Anders Boska
 Marit Aspås, cello
Elisabeth Hagen Hestetun, vokal
Hege Mærvoll Stien, vokal
Simon Bergeton Nylund, vokal
Ingrid Bjørkøy, vokal
 Hilde Nordberg Johannesen, vokal
 Kjellaug Bjerkestrand, vokal
 Siri Gjære, vokal
 Lene Beate Granheim, vokal
 Jan Magne Førde, trompet
 Espen Jørgensen Bjarnar, gitar
 Bjarne Lutnæs Olafsen, trommer
 Jimmy Nymoen, munnspill
 Anders Brønstad, gitar
 Inger Jacobsen, horn
 Anne Kathrine Nyland, fløyte
 Arild Nygård, motorsag
 Hilde Liv Bergh, kor
 Susanna Engelin Bolås, kor
 Tron Kjetil Frøland, kor
 Stian Skagen Eriksen, kor
 John Are Drivvold, kor
 Håvard Hundseth, kor
 Johanne Rimul, kor

Referanser

Eksterne lenker 
 
 

Norske musikkgrupper
Band etablert i 2010
Gunnar Rogstad

Gunnar Rogstad (født 9. mars 1916 i Fana, død 10. juni 2012) var en norsk diplomat.

Etter Oslo handelsgymnasium 1934 drev han privat frem til 1942, da han ble kansellist ved konsulatet i Reykjavík.  Fra 1948 til 1952 var han visekonsul i Cape Town, men returnerte for å bli byråsjef i Utenriksdepartementet. Fra 1956 var han handelsråd i Bonn før han i 1960 returnerte til Oslo som underdirektør der han i 1965 ble ekspedisjonssjef for den handelpolitiske avdeling.  Deretter var han ambassadør i Haag 1967–1971, sjef for Norges Eksportråd fra 1971 og fra 1981 til 1984 ambassadør ved Norges ambassade i Stockholm.  Han mottok St. Olavs Orden i 1968 og 1984.

Han var sønn av Abraham Rogstad (1866–1954) og Ragna Habel (1882–1926) og gift med Kristin Bjørnsdotter.(født 1915).

Referanser 

Norges ambassadører til Nederland
Norges ambassadører til Sverige
Norske direktører
Personer fra Bergen kommune
St. Olavs Orden
Google Play

Google Play, (tidligere Android Market), er en distribusjonsplattform for digitale applikasjoner for smarttelefoner, nettbrett og andre digitale enheter med Android som operativsystem og et nettbasert handelssted for elektronikk og digitale media utviklet og vedlikeholdt av Google. Android Market ble lansert 22. oktober 2008 og etterfølgeren, Google Play, ble lansert 6. mars 2012, og er fortsatt dagens nåværende navn.

Tjenesten lar brukerne søke etter og laste ned musikk, magasiner, bøker, filmer, fjernsynsprogram og dataprogram utgitt gjennom Google. Brukere kan også kjøpe Chromebooks, bærbare PC-er produsert av Nexus, og annen Google-tilknyttet maskinvare og ulike tilbehør.

Per april 2019 er det fire deler av Google Play; Google Play Musikk, Google Play Bøker, Google Play Filmer og Google Play Apper.

Applikasjoner er tilgjengelige enten gratis eller til en pris. De kan lastes ned direkte til enheter som bruker operativsystemet Android. I juli 2013 hadde Google Play offisielt over 1 million applikasjoner og hadde over 50 milliarder nedlastinger.

Eksterne lenker 
 

Google-tjenester
Programvare fra 2008
Norges ambassade i København

Norges ambassade i København huser Norges diplomatiske representasjon til Danmark. Fra oktober 1996 holdt den til i Amaliegade 39 i København, men er siden flyttet til Dampfærgevej 10. Frem til 1996 lå den på Trondhjems Plads 4, ikke langt fra Oslo Plads på Østerbro.  

I 1985 ble flere titalls demonstranter arrestert, etter å ha forsøkt å okkupere den norske ambassaden, i en demonstrasjon mot fengsling av militærnektere. 

Ambassadørens private residens har siden 1991 vært en villa i Hellerup. Den ble tegnet av den modernistiske arkitekten Hans Hansen (1899–1958) og oppført i 1934. Det var folkegave til statsminister Thorvald Stauning (1873–1942). Den norske stat ervervet eiendommen i 1991. En omfattende renovering og tilbakeføring til det opprinnelige utseende ble ferdigstilt i 2007.

Sendemenn og ambassadører 
Før unionsoppløsningen i 1905 var Norge representert ved den svensk-danske sendemann, stasjonert ved den svensk-norske legasjonen i København. 
1905–1906 Fritz Wedel Jarlsberg
1906–1916 Francis Hagerup
1916–1922 Johannes Irgens, sideakkreditering til Nederland og Belgia
1922–1935 Hans Emil Huitfeldt-Kaas
1935–1940 August Esmarch
1945–1951 August Esmarch
1951–1956 Jens Bull (diplomat), døde i 1956
1958–1963 Rolf Andersen
1963–1967 Hersleb Vogt
1968–1974 Arne Skaug
1975–1982 Paul Koht
1982–1989 Ole Ålgård
1990–1996 Arne Arnesen
1996–1999 Thorvald Stoltenberg
1999–2004 Dagfinn Stenseth
2004–2007 Ole Peter Kolby
2007–2012 Jørg Willy Bronebakk
2012–2017 Ingvard Havnen
2017–2021 Aud Kolberg
2021– Katja Christina Nordgaard

Referanser

Eksterne lenker
 http://www.norge.dk/
 http://www.norge.dk/Embassy/

København
København
Byggverk i København
Danmark
Tore Skeie

Tore Skeie (født 19. september 1977 i Oslo) er en norsk historiker, sakprosaforfatter og kritiker. Han er fast spaltist og bokanmelder i Klassekampen. Han har utgitt tre bøker om middelalderhistoriske perioder med henholdsvis Alv Erlingsson, Ingebjørg Håkonsdatter og Olav Haraldsson som hovedpersoner. 

Skeie studerte historie ved Universitetet i Oslo og fullførte i 2006 en masteravhandling om adelsmannen Alv Erlingsson. Han har skrevet flere bøker og artikler om norsk middelalder. Han debuterte i 2009 med boka Alv Erlingsson. Fortellingen om en adelsmanns undergang. Manuset til boka vant forlagets historiekonkurranse i 2008 der blant andre Dag Solstad satt i juryen. Boka om Alv Erlingsson fikk svært gode kritikker.

Skeies andre bok, Jomfruen fra Norge, utkom i 2012 og omhandlet maktallianser og arrangerte ekteskap i 1300-tallets Norden.  Den fikk også meget god omtale og ble nominert til kritikerprisen i kategorien for sakprosa. 

I 2018 utgav Skeie boka Hvitekrist. Om Olav Haraldsson og hans tid. Boka tok utgangspunkt Olavs deltakelse i de danske kongenes plyndrings- og hærferder til England. Den fikk gode anmeldelser. I 2019 ble Skeie for Hvitekrist tildelt Den norske historiske forenings Sverre Steen-pris for fremragende formidling av historie på høyt faglig nivå.

Bibliografi 
 2009 - Alv Erlingsson. Fortellingen om en adelsmanns undergang
 2012 - Jomfruen fra Norge
 2018 - Hvitekrist. Om Olav Haraldsson og hans tid

Priser 
 2008 - Vinner av Spartacus historikerkonkurranse med manuset til Alv Erlingsson.
 2013 - Sagaprisen for Jomfruen fra Norge.
2013 - Nominert til Kritikerprisen for Jomfruen fra Norge.
2019 - Tildelt 10-års «Stipend for etablerte kunstnere» av Norsk kulturråd.
2019 - Sverre Steen-prisen for fremragende formidling av historie på høyt faglig nivå, for Hvitekrist.

Referanser

Eksterne lenker 
 
  Spartacus forlags forfatterside
  Gyldendal forlags forfatterside
Tore Skeie om Hvitekrist - forfatteren i samtale med Erlend O. Nødtvedt. Lydopptak på Bergen Offentlige Bibliotek 24. januar 2019

Norske sakprosaforfattere
Norske historikere
Personer fra Oslo
Frode Arnfinn Kristoffersen

Frode Arnfinn Kristoffersen (født 1971) er en norsk offiser. Han ble utnevnt til brigader og sjef for avdeling for utdanning, plan og operasjoner i Etterretningstjenesten i 2020. Han har tidligere vært sjef for Forsvarets spesialkommando og er bror til forsvarssjef Eirik Kristoffersen.

Utmerkelser
Kristoffersen ble i 2013 tildelt St. Olavsmedaljen med ekegren «for på fremragende måte å ha utvist personlig tapperhet og ledelse under kamp i internasjonale operasjoner i Afghanistan i 2007.» Denne tildelingen var en konvertering av det utgåtte Militærkorset som han tidligere var tildelt.

Videre er Kristoffersen tildelt Forsvarsmedaljen, Forsvarets medalje for internasjonale operasjoner, Forsvarets operasjonsmedalje (Afghanistan) med romertall Ⅶ, Hærens vernedyktighetsmedalje med tre stjerner, NATO-medaljen (Tidligere Jugoslavia), NATO-medaljen for ISAF med 3-tall, Forsvarets medalje for feltsport og Navy Presidential Unit Citation for innsats i Afghanistan i 2002.

Referanser

St. Olavsmedaljen med ekegren
Militærkorset
Offiserer i Hæren (Norge)
Norges ambassade i Helsingfors

Norges ambassade i Helsingfors er en norsk utenriksstasjon. Ambassaden huser den norske ambassadør i Finland og hans stab. Den ligger i Rehbindervägen 17 i Helsingfors.

Sendemenn og ambassadører
Ikke før Finland fikk sin uavhengighet i 1917 ble det aktuelt med sendemenn.
1918–1924 Andreas Tostrup Urbye
1924–1927 Halvard Bachke
1927–1936 Johan Fredrik Winter Jakhelln, sendemann (også i Estland, Litauen og Latvia)
1936–1941 Johan Wilhelm Michelet
1945–1950 Niels Christian Ditleff
1950–1953 Torbjørn Leopold Seippel
1953–1958 Hans Olav
1958–1962 Knut Lykke
1962–1966 Ivar Lunde
1966–1972 Adolf Bredo Stabell
1972–1976 Knut Thommessen
1976–1982 Christian Berg-Nielsen
1982–1985 Olav Bucher-Johannessen
1985–1989 Kjell Colding
1989–1994 Kjell Rasmussen
1994–1997 Dagfinn Stenseth
1997–2001 Reginald Norby
2001–2003 Tom Vraalsen
2003–2007 Haakon Baardsøn Hjelde 
2007–2012 Leidulv Namtvedt
2012–2015 Jørg Willy Bronebakk
2015–2019 Åge Bernhard Grutle
2019– Dag Stangnes

Eksterne lenker
 Ambassadens nettsted på norsk
 Ambassadens nettsted  på finsk

Helsingfors
Finland
Byggverk i Helsingfors